Oplæg+til+generalforsamlingen+fra+økonomigruppen

//**oplæg om fremtidens økonomi og struktur i KBHff**//
 * Én for alle, alle for én -**

//**Baggrund**// På generalforsamlingen i september 2010 var der en række forslag, som handlede om foreningens struktur. De nuværende vedtægter og hele måde at opbygge organisationen på har langt hen ad vejen taget udgangspunkt i, at KBHff er en forening med ét sted, nemlig foreningens første lokale i Korsgade.

Allerede da generalforsamlingen blev holdt var der kommet en ny afdeling på Amager og flere var allerede dengang på vej. Kollektivgruppen forudså derfor, at det ville være hensigtsmæssigt at tænke foreningens struktur og vedtægter i dette nye lys – at vi snart ville være mange afdelinger i foreningen. De forslag vi lagde frem i september var imidlertid ikke særlig gennemarbejdede og ret vanskelige at tage stilling til. Derfor besluttede generalforsamlingen at lade et udvalg kigge på problemstillingerne.

Der har deltaget 12 medlemmer i arbejdet. Vi har arbejdet i 3 måneder og holdt 4 møder; vi har undervejs samarbejdet med en gruppe studerende fra CBS, der skriver opgave om socialt entrepreneurship. Dette oplæg sammenfatter vores overvejelser.

//**Overordnede spørgsmål**// Vi har diskuteret en række mulige strukturer: På den ene side en model, hvor hver afdeling er en forening for sig med egen bestyrelse osv. og hvor alt samarbejde mellem afdelingerne er frivilligt og besluttes ad-hoc. På den anden side en meget centralistisk model, hvor alle afdelinger indgår som dele af én samlet forening og alle beslutninger tages af foreningens besluttende organer. Vi er landet et sted midt imellem.

Valget af struktur må ske fra hvad målene med foreningen er. Vi er nået frem til vores indstilling efter grundige diskussioner; en række af de centrale spørgsmål her har været:

Medlemsdemokrati – vi vil gerne minimere bureaukratiet, så den enkelte hurtigt kan få mulighed for at påvirke beslutningerne. Dette taler måske for en masse små selvstændige afdelinger. Samtidig er der en række ting, som det giver god mening at slå sig sammen om – først og fremmest indkøb.

Lokalt ansvar – plads til at indrette sig efter de ressourcer og ønsker man har i den enkelte butik. Forankring i lokalområdet. Medlemmerne skal kende dem de er i klub med, så man ser mindst ét kendt ansigt når man kommer og tager sin pakkevagt.

Hvem skal bestemme over pengene i foreningen? Foreningen er non-profit, men der er et driftsoverskud i hver butik som kan bruges til at købe kaffe, lave smagsprøver, købe en printer for, betale telefonpenge mm. Skal alle disse penge blive i den enkelte butik eller tilfalde en fælles kasse?

Sikkerhed – en solidarisk opbakning til afdelinger der bliver ramt af uforudsete udgifter, vandskade, tyveri eller ….

Slagkraft – vi skal kunne nogle større ting sammen. KBHff er et dynamisk foretagende og den dag vi beslutter at købe en bondegård skal der være fleksibilitet i vedtægterne til det.

Fremtid – det er ikke til at sige hvor mange afdelinger vi er om 2 – 5 – 8 år. Vi vil gerne lave et forslag, der giver mulighed for at nye afdelinger kan komme til og glide ind i en velfungerende struktur samtidig med af afdelingerne skal være medlemmernes egne med mulighed for lokalt særpræg.

I vores forslag til KBHff's fremtid har vi lagt vægt på //**det der er**// og fravalgt at bygge luftkasteller. Det har været godt at tænke ud i fremtiden, men vores indstilling til medlemsmødet er i høj grad formuleret ud fra hverdagen lige nu og en formalisering af hvordan det fungerer, som gør foreningen mere gennemsigtig for gamle og nye medlemmer.

Diagrammer Her følger to diagrammer som skal give et grafisk overblik over strukturen.



Dette diagram viser hvordan lokalafdelinger er forbundet med fællesforeningen KBHFF ved at sende repræsentanter til bestyrelsen/kollektivgruppen, indkøbsgruppen og økonomigruppen.



Diagrammet er bare en præcisering af det ovenstående diagram. Det viser den lokale driftsgruppe, og hvordan den deltager i den fælles koordinering. ("Kassemester" skal udskiftes med "økonomiansvarlig")

//**Kort sammenfatning af økonomigruppens forslag**// KBHff er én forening, organiseret i afdelinger. KBHff's generalforsamling / medlemsmøderne er højeste myndighed. Foreningen har tre fælles driftsgrupper: Bestyrelsen / kollektivgruppen, økonomigruppen og indkøbsgruppen. Afdelingerne er de hovedansvarlige for den daglige drift – praktisk og økonomisk. Afdelingerne har hver en repræsentant i bestyrelsen, en i økonomigruppen og en i indkøbsgruppen. KBHff's kasserer og afdelingernes økonomiansvarlige har i fællesskab det økonomiske ansvar i foreningen. Afdelingerne betaler et kontingent hvert kvartal til foreningens fælles kasse. Kontingentet er ens for alle afdelinger og fastsættes på KBHff's generalforsamling.

Forslaget vil have en række konsekvenser i vedtægterne, som pt slet ikke nævner afdelingerne. Som bilag til dette papir ligger en skitse til de vedtægtsændringer. Det skal understreges, at forslagene til vedtægtsændringer IKKE skal til afstemning på den ekstraordinære generalforsamling, jvf sidste afsnit i dette papir.

I de næste tre afsnit skitseres forslagenes konsekvens for hhv. medlemmerne, afdelingerne og det ”store fællesskab” – KBHff.

//**M**// //**edlemmerne**// Alle nuværende og nye medlemmer er medlemmer af samme forening – KBHff – men tilknyttet en afdeling, hvor man tager sine tjanser. Der er fri trafik mellem afdelingerne hvis et medlem ønsker at flytte. Der opkræves ikke nyt indmeldelsesgebyr.

Tjanser ved fælles arrangementer - fx KBHff's generalforsamling eller fester - tæller naturligvis på lige fod med at tage tjanser i afdelingen.

Indmeldelsesgebyret og kontingentet går til fællesforeningen KBHff.

//**Afdelingerne**// Afdelingen er den grundlæggende enhed i foreningen – der hvor medlemmerne henter deres grønsager. Afdelingerne står for driften og a fholder som udgangspunkt alle udgifter lokalt. Afdelingerne er tilsluttet den fælles indkøbsordning gennem deltagelse i indkøbsgruppen.

På KBHff's hjemmeside ligger en skabelon til hvordan lokalafdelingerne kan være organiseret (vedtægter for afdelingerne). Når en gruppe har fundet sammen om at starte op, sender de et forslag til hvordan de gerne vil være organiseret til bestyrelsen, som så indstiller lokalafdelingen til optagelse. Vi synes ikke det er vedtægtsstof at trække en bestemt struktur (antal medlemsmøder mm.) ned over hovedet på alle afdelinger. Det eneste vi kræver i vedtægterne for den enkelte afdeling er at den tilslutter sig foreningens overordnede formål (foreningsvedtægternes §2). Bestyrelsens indstilling skal godkendes på næstkommende medlemsmøde. På dette medlemsmøde indtræder afdelingens butiksansvarlige i kollektivgruppen, den økonomiansvarlige i økonomigruppen og den indkøbsansvarlige i indkøbsgruppen. Den ansvarlige sørger for at der deltager minimum en person fra den pågældende afdeling i hver af arbejdsgruppernes møder. Den butiksansvarlige indtræder først i bestyrelsen på næstkommende generalforsamling (GF).

Afdelingerne kan finansiere udgifter helt selvstændigt (køb af kaffe og emballage). Afdelingerne kan slå sig sammen med andre afdelinger i samarbejde om at købe ting i fællesskab (melkværn eller ladcykel). Endelig kan afdelingerne sende et investeringsforslag til foreningens medlemsmøde (at holde grøntsagsfestival, designerposer).

Afdelingerne bidrager til foreningens fælles udgifter ved at betale et kvartalsvis afdelingskontingent, som årligt fastsættes af GF. Afdelingskontingentet er lige for alle lokalafdelinger. En model kunne være, at afdelingskontingentet udgøres af en krone per solgte pose. En anden model kunne være at afdelingskontingentet udgøres af en procentsats af det overskud der opstår efter at alle driftsomkostninger er trukket fra indtægter fra solgte poser. Når afdelingerne som nu har nogenlunde samme typer udgifter er de modeller næsten ens. I det tilfælde at en enkelt afdeling får ekstraordinære udgifter til fx lokaleleje er de to modeller forskellige.

Kollektivgruppen indstiller, at afdelingskontingentet frem til generalforsamlingen fastsættes til 1 kr. pr. solgt pose.

//**Fællesforeningen KBHff**// De tre fælles driftsgrupper (bestyrelse / kollektivgruppe, økonomigruppe og indkøbsgruppe) sammensættes så alle afdelinger er repræsenteret. Det besluttes lokalt hvem der skal deltage i de tre grupper. KBHff's GF vælger fortsat formand, næstformand og kasserer direkte. Som noget nyt foreslår vi, at en direkte valgt indkøber får sæde i bestyrelsen. Derudover indstiller hver afdeling en butiks-ansvarlig som medlem af bestyrelsen. Bestyrelsen skifter dermed både størrelse og sammensætning i forhold til i dag, hvor alle medlemmer er direkte valgt af GF. Fremover vil den bestå af fire direkte valgte medlemmer samt et antal medlemmer valgt efter indstilling fra afdelingerne – et fra hver.

Medlemskabet og derfor også indmeldelsesgebyr/kontingent er i KBHff. Det er meget grundlæggende for hvordan man ser medlemsskabet. KBHff's indtægter kommer fremover i form af indmeldelsesgebyrer og medlemskontingenter samt afdelingskontingenter, som årligt fastsættes af GF. De fælles udgifter kunne omfatte revision, advokatbistand, telefonpenge, pbs-ordning, hjemmeside og eventuelle mindre udgifter til opstart af nye afdelinger.

//**Testperiode**// Vi forestiller os at den foreslåede struktur indføres uden at vi i første omgang stemmer om de nødvendige vedtægtsændringer. Perioden frem til den ordinære GF kan betegnes som en slags testperiode, hvor både de nye praksisser og de nye vedtægter diskuteres og rettes til. Den endelige udgave af vedtægterne, omstrukturering af bestyrelsen mm. kan så vedtages endeligt til efterårets ordinære GF.